מסכת תענית דף כד עמוד ב

אמר רב יהודה אמר רב: בכל יום ויום בת קול יוצאת ואומרת: כל העולם כולו ניזון בשביל חנינא בני וחנינא בני דיו בקב חרובים מערב שבת לערב שבת.

הוה רגילא דביתהו למיחמא תנורא כל מעלי דשבתא דף כה עמוד א

משום כיסופא, הוה לה הך שיבבתא בישתא. אמרה: מכדי, ידענא דלית להו ולא מידי, מאי כולי האי? אזלא וטרפא אבבא, איכספא ועיילא לאינדרונא, איתעביד לה ניסא דחזיא לתנורא מלא לחמא, ואגנא מלא לישא. אמרה לה: פלניתא, פלניתא! אייתי מסא, דקא חריך לחמיך. אמרה לה: אף אנא להכי עיילי. תנא: אף היא להביא מרדה נכנסה, מפני שמלומדת בנסים. אמרה ליה דביתהו: עד אימת ניזיל ונצטער כולי האי? אמר לה: מאי נעביד? - בעי רחמי דניתבו לך מידי, בעא רחמי, יצתה כמין פיסת יד ויהבו ליה חד כרעא דפתורא דדהבא. חזיא בחלמא עתידי צדיקי דאכלי אפתורא דדהבא דאית ליה תלת כרעי. ואיהו אפתורא דתרי כרעי, אמר לה: ניחא לך דמיכל אכלי כולי עלמא אפתורא דמשלם ואנן אפתורא דמיחסר? אמרה ליה: ומאי נעביד? - בעי רחמי דנשקלינהו מינך. בעי רחמי ושקלוהו, תנא: גדול היה נס אחרון יותר מן הראשון. דגמירי: דמיהב יהבי, מישקל - לא שקלי. חד בי שמשי חזייה לברתיה דהוות עציבא, אמר לה: בתי למאי עציבת? - אמרה ליה: כלי של חומץ נתחלף לי בכלי של שמן, והדלקתי ממנו אור לשבת. - אמר לה: בתי, מאי אכפת לך? מי שאמר לשמן וידלוק הוא יאמר לחומץ וידלוק. תנא: היה דולק והולך כל היום כולו, עד שהביאו ממנו אור להבדלה. רבי חנינא בן דוסא הוו ליה הנך עיזי, אמרו ליה: קא מפסדן. אמר: אי קא מפסדן - ניכלינהו דובי, ואי לא - כל חדא וחדא תיתי לאורתא דובא בקרנייהו. לאורתא אייתי כל חדא וחדא דובא בקרנייהו. הוה ליה ההיא שיבבתא דקא בניא ביתא. ולא מטו כשורי. אתיא לקמיה, אמרה ליה: בניתי ביתי ולא קמטו כשוראי! - אמר לה: מה שמך? אמרה ליה: איכו[[1]](#footnote-1). - אמר: איכו נימטו כשוריך. תנא: הגיעו, עד שיצאו אמה לכאן ואמה לכאן. ויש אומרין: סניפין עשאום. תניא, פלימו אומר: אני ראיתי אותו הבית, והוו קורותיו יוצאות אמה לכאן ואמה לכאן. ואמרו לי: בית זה שקירה רבי חנינא בן דוסא בתפלתו. ורבי חנינא בן דוסא מהיכן הוו ליה עזים? והא עני הוי. ועוד, אמרו חכמים: אין מגדלין בהמה דקה בארץ ישראל! אמר רב פנחס: מעשה ועבר אדם אחד על פתח ביתו והניח שם תרנגולין, ומצאתן אשתו של רבי חנינא בן דוסא, ואמר לה: אל תאכלי מביציהן. והרבו ביצים ותרנגולין, והיו מצערין אותם, ומכרן, וקנה בדמיהן עזים. פעם אחת עבר אותו אדם שאבדו ממנו התרנגולין, ואמר לחבירו: בכאן הנחתי התרנגולין שלי. שמע רבי חנינא, אמר לו: יש לך בהן סימן? - אמר לו: הן. נתן לו סימן ונטל את העיזין, והן הן עיזי דאייתו דובי בקרנייהו.

**רבי חנינא בן דוסא**

1. **כל העולם כולו ניזון בשביל חנינא בני**

הכוונה היא, שרבי חנינא בן דוסא היה מרצונו הצינור להובלת השפע מלמעלה למטה: "רבי חנינא היה בדורו הצדיק הגדול עמוד אחד שהעולם עומד עליו. וזהו שאמרו: **'בשביל'** חנינא, ו'בשביל' פירושו לשון שביל וצנור[[2]](#footnote-2)". מדובר בגמילות החסד הגדולה ביותר שתיתכן במציאות:

"בספר חסידים כתב שזכות זו היתה נחשבת לרבי חנינא כנתינת צדקה לכל העולם, וראה ברוח חיים [אבות א ג] שנחשב לו שכל העולם ניזון מחלקו, ושאר צדקה וגמ"ח אינם כלום נגד צדקה זו, שהיא מתקיימת בכל עת[[3]](#footnote-3)" . לשם יישומו של החסד הגדול הזה, חייב רבי חנינא בן דוסא להיות עני:

" ... לפעמים .. יהיו קטרוגים רבים על הדור.. ולכן השי"ת כשירצה להסתיר השפע מן המקטרגים, משלשלו לתחתונים בתוך השביל של רבי חנינא בן דוסא... ו.. לא אכפת להם ברבוי השפע שיהיה תוך השביל שלו, מאחר שאין נהנה ממנו כלום..[[4]](#footnote-4)".

יש לברר את יחסו של רבי חנינא בן דוסא עצמו למצבו.

"הגמרא במסכת חולין [פו א] מוכיחה מכאן, שזכותם של החכמים מועילה לבני אדם האחרים שבדורם, אבל להם עצמם - אינה מועילה... והעיני שמואל כתב, דהיינו משום שעיקר השפעת הטוב בעולם באה על ידי הצדיקים, והוא הצינור הממשיך את השפע... בעת שאין העולם ראויים, הם ניזונים בזכות הצדיק, ואזי **לא נשאר לו לצורך עצמו**. וזה מה שאומרת הגמרא: "כל העולם כולו ניזון בשביל חנינא בני", כי אינם יכולים להיות ניזונים בזכות עצמם. ולכן - "חנינא בני ניזון בקב חרובים מערב שבת לערב שבת". כי לא נשאר לו לצורך עצמו[[5]](#footnote-5)". לפי זה עוניו הוא תוצאה שלילית, הכרחית. אולם ניתן להבין אחרת: "אמר רב: לא איברי עלמא אלא לאחאב בן עמרי ולרבי חנינא בן דוסא. לאחאב בן עמרי - העולם הזה, ולרבי חנינא בן דוסא - העולם הבא[[6]](#footnote-6)".

"שהייתה נפשו עורגת לזה שייטיב ד' לכל העולם עד בלי די, **והוא לא יחוש** להנות מכל טובו של עולם... **שלא היה לו דבר וענין בעסקי החומר**[[7]](#footnote-7)". אולי התלבטות זו עומדת בבסיס שאלת רגל הזהב בהמשך.

1. **התנור שהתמלא**

רש"י מבאר, "שלא היתה שואלת מפני שרגילה בניסין". והוא פלא, שכתוב במפורש שהתביישה.

אולי אפשר "לפרש דמאי דאמרה אף אנא להכי עיילה- לא שקרה אותה הצדקת רק **דכיון דאיכספא**, ידעה דבודאי יעשה לה נס, ונכנסה להביא מרדה ואמרה האמת. ופי' רש"י איני יודע לכוין אם לא שיש ט"ס בדבריו[[8]](#footnote-8)". המהרש"א מסביר את דברי רש"י, שהנימוק 'מלומדת בניסים' מסביר רק מדוע החזיקה בביתה מרדה. פרחי כהונה מוסיף: "ואדעתא דהכי עשתה מרדה, כדי שאם יעשו לה נס לא תצטרך לשאול מאחרים.. אבל הנכון בפי' דברי רש"י הוא מה שכתב הרב כוכב יעקב.. דמה שנכנסה להביא המרדה, ולא היתה שואלת אם מאי דא"ל שיבבתה אמת או בדרך לעג מפני שמלומדת בנסים" בפרחי כהונה מוסיף עוד אפשרויות:

,1. אף דמתחילה איכסיפא- היינו לפי שעה ותיכף ידעה שיעשה לה נס..וכ"כ התפב"ח.

2. ועוד אפשר דגם דמלומדת בנסים- מ"מ אפשר דלא יעשו לה נס, דלאו כל שעתא מתרחיש ניסא ומ"מ אפשר שיעשו לה נס, ולכך נכנסה: שאם לא יעשו לה נס - עכ"פ מועיל זה להסתיר בושתה, ואם יעשו לה נס- תביא המרדה. ומבחנת זה אם תאמר לה: 'אייתי מרדה'. וכשאמרה לה כן, א"ל: 'אף אנא להכי עיילי' - לצד שיעשה לה נס.

**ג. רגל של זהב**

**"**נראה הרמז בזה, כמ"ש בג' עמודי עולם על התורה ועל העבודה ועל גמ"ח העולם עומד... ואלו הן ג' כרעי ורגלא דפתורא שיהיה לצדיקים לעתיד בשכרן הטוב .ואמר דבעי רחמי ליתן לו משכרו בעוה"ז ויהבו ליה חד כרעא דהיינו שכר **התפלה** שהיא העבודה שהיה מתפלל עכשיו, והיה רגיל להתפלל כן על כל צרה שלא תבא כמפורש בכמה דוכתין, ואחזו ליה בחלמו שיהיה חסר בעוה"ב מזה הכרעא שהוא שכר התפלה והעבודה[[9]](#footnote-9)". אולי קל יותר לפרש כלפי רגל אחרת: "עניותו עשתה חסד גדול עם כל העולם, דעל ידי זה הייתה נעשית הברחה לשפע הפרנסה של העולם מן המקטרגים..שנתעשר.. נמצא בטלה **רגל הגמילות חסדים**[[10]](#footnote-10)". בסגנון דומה:

"פירש הבעש"ט:שגם הוא היה עני ו'בשביל' שהוריד השפעה לעצמו הוריד גם לכל העולם. ואם הוא יהיה עשיר הוא יסכן בזה את ההשפעה לעם ישראל, ויחסר לו אז הרגל השלישי שהוא גמילות חסדים[[11]](#footnote-11)". "והוא כענין שאמרו פרק במה בהמה: מעולם לא יצתה מדה טובה מפי הקדוש ברוך הוא וחזר בו[[12]](#footnote-12)". בעל קרן אורה סבור שיפה עניות לכל תלמידי חכמים בזמן הזה: "תלמידי חכמים מדה אחרת יש בהם, וכמו שאמרו ז"ל (אבות פ"ו מ"ה) כך היא דרכה של תורה פת במלח תאכל כו', אם אתה עושה כן אשריך וטוב לך, אשריך בעוה"ז וטוב לך לעוה"ב, הכוונה כי עיקר דרך התורה שיהיה ניזון ומסתפק מעמל עצמו, ממה שעשה בפועל כפיו לבד, אבל מה שניתן להם בתורת חסד שלא ביגיעתם לא יחפוצו...דברי העוה"ז כמו העושר והדומה לו, אשר אין לאדם כח הבחירה בזה, ואם ניתן לאדם הוא ניתן בתורת חסד, או לתשלום שכר, בזה **לא ירצו השלימים בעוה"ז** אשר הוא עולם המעשה ועת לעבודת האדם... ואם ינתן טוב העוה"ז לאיזה אדם השלם הוא על ב' אופנים, או מי שהוא רוצה לקבל בתורת חסד, או באופן שיהיה הטוב בידו שלא לצורך עצמו, כי די לצדיקים בשלחן התורה אם הוא ערוך לפניהם בעוה"ז... אך יותן להם טוב העוה"ז לכבוד שמים, כמו שאמרו רז"ל (גיטין נ"ט ע"א) מימות משה עד רבי ומימות רבי עד רב אשי לא מצינו תורה וגדולה במקום אחד, כי הם היו בוני התורה... ולא יתאחדו השני כתרים בקרב כל ישראל כי אם בעת הגאולה במהרה בימינו[[13]](#footnote-13)". הכתב סופר מסביר שרבי חנינא בן דוסא עזב זמנית דרכו לעבוד את ה' מתוך עניות, רק בגלל צער אשתו: "ביאר הכתב סופר, שרבי חנינא היה עסוק כל כך בתורה ובמצוות עד שלא הרגיש צער בכך שלא היה לו לפרנסתו אלא קב חרובים .. אבל אשתו נצטערה על העניות הגדולה, **וצערה** הפריע גם לו בלימודו, ויעצה לו שיבקש קצת ממה שמגיע לו בעולם הבא. רבי חנינא נתפייס לעשות כרצונה, כי חשב שעל ידי זה יוכל לעסוק בתורה בשקט ושלוה. אמנם הראום משמים שהם אוכלים על שולחן של שתי רגלים, ורמזו להם בזה שלצדיקים שעוסקים בתורה מתוך הדחק - יש יותר שכר, כי מאוד חשוב בשמים הלומד תורה מתוך עוני, כי לפום צערא אגרא, וגם לה יש מהשכר הגדול הזה, כי היא סובלת יחד עמו בזה שהוא מקדיש עצמו רק לתורה, ולכן אמרה לו שיבקש רחמים שיקחו בחזרה את רגל הזהב[[14]](#footnote-14)".

"היערות דבש מבאר כל העניין באופן זה: באמת בוודאי שגם בתחילה לא נצטערו.. אלא משום שאין להם לתת צדקה לעניים. אבל באמת טעו בכך. כי כל זמן שאין להם, ומצטערים על זה, הרי זה **כאילו גמלו חסדים באופן הראוי ביותר**, כי זו מחשבתם, והקדוש ברוך הוא מצרף מחשבה למעשה. לעומת זאת, אם יהיה להם, וכי יכולים לדקדק ולצאת ידי חובת כל עני ועני לתת לו כל מחסורו?.. וזהו שהראו לו שכל הצדיקים אוכלים על שלחן של שלש רגלים, היינו תורה עבודה וגמילות חסדים. אבל הם ממעטים בגמילות חסדים משום שיש להם ממון ואינם נותנים כראוי, ולכן הם יושבים על שלחן של שתי רגלים. כשראה רבי חנינא כך, התנחם על בקשתו, והתפלל שיקחו ממנו אותה רגל של זהב. אבל היות וניתן לו לצורך עניים, היאך יקחו ממנו ויפסידו העניים? לכן היה קשה הנס האחרון... [[15]](#footnote-15)".

ב'אמת ליעקב' מציב מבט כולל על תפקיד אדם בעולמו:

"תמוה, דמה ראה רחב"ד לבקש לחסר לעצמו מהעוה"ב, ולהחליף עולם עומד בעולם עובר. ועוד, מה המשל הזה שאמר שניתן לו כרעא דפתורא דדהבא.

ולכן נראה, דהנה בנדה דף טז: אמרינן: דריש ר' חנינא בר פפא אותו מלאך הממונה על ההריון, לילה שמו, ונוטל הטיפה ומעמידה לפני הקדוש ברוך הוא, ואומר לפניו: רבונו של עולם, טיפה זו מה תהא עליה, גבור או חלש, חכם או טפש, עשיר או עני. ואלו 'צדיק ורשע', לא קאמר. שהוא לכאורה תמוה מאוד, דלמה לו להקב"ה לגזור על אדם, קודם הוולדו, גזירות רעות - להיות עני וחלש וטיפש, על לא חמס בכפו עדיין. והי' לו להמתין וליתן לו כפי מה שיהיה ראוי לו לפי מעשיו.. קשה, למה לו להמלאך לשאול כל זה, מה לו בכך מה שיהיה. ג', קשה למה לו להעמיד הטיפה לפני הקדוש ברוך הוא, ישאל לו סתם, בן פלוני מה תהא עליו עשיר או עני וכו'. ולתרץ זה נ"ל, דהנה הרב המורה פרק ל"ג חלק ג' כתב, והביאו הרב בעל עקידה שער ס"ג, כי לפעמים יש לימוד זכות על פושעים ומורדים, כי רבים מהם.. לא הי' רוע בחירתם אלא מצד חוזק חומרם ורוע תכונתם הטבעית מעת הולדם.. כי מי שטבעו חם ביותר הוא בעל תאוה גדול... והנה זה אי אפשר לומר כלל שיהיה אדם שאין לו בחירה, וע"כ צ"ל הכוונה שבחירתו קשה, ולפום צערא אגרא. וגם הוא חכם, **ומעמיד לו הענין הראוי לו שיהי' יכול להיות בעל בחירה**. כגון דרך משל, אותו שהוא נצחן בטבעו, ואם יהי' לו גם כן עושר, יהי' בחירתו קשה מאוד, מאחר שיהי' ביכולתו לעשות מה שלבו חפץ, לא יבצר מעמו מה שיזם לעשות... וע"ז נאמר כי אל דעות ה' ולו נתכנו עלילות (שמואל א, ב, ג). ... ובזה אתי שפיר הא דר' חנינא בן דוסא, כי בודאי לא ביקש רק שינתן לו מפירות מצותיו, כי ידוע שיש הרבה דברים שאדם אוכל פירותיהן בעולם הזה **והקרן קיימת** לעולם הבא.. אמנם הא שבאמת לא ניתן לו מפירות מצותיו, הטעם הוא, כי לעולם אין נותנין דבר שיהי' מזיק לו, וכיון שהשי"ת הי' יודע **שהעניות הוא מוכרח לו לקיום בחירתו**, כי דרך משל מי שהוא נדיב לב ורך לב בטבעו, אין הנתינה מצד בחירתו הטוב, רק שטבעו מכריחו.. מה שאין כן כשהוא נותן בגודל עניותו, ונותן מלחמו לדל לשם שמים, הוא הצדקה הגמורה... וכיון שהי' העניות מוכרח לרחב"ד, לא הי' באפשרי שינתן לו מפירות מצותיו להעשירו. ולזה כשביקש שינתן לו עושר, הי' כוונתו שיעמיד העמוד של גמילות חסדים בעשרו... ואח"כ הראו לו בחלומו שלא יהי' לו באפשרי להעמיד הרגל הג' של ג"ח בעושרו, כי **בעשרו נתבטל בחירתו**... ולזה אמרו גדול הנס השני יותר מן הראשון, כי הי' זה נחשב לו לחטא במה שביקש רחמים להפוך רצונו של הקדוש ברוך הוא עליו, והי' לו להאמין כי כל מה דעביד קב"ה לטב עביד, וכי מוכרח לו שיהי' כפי מה שהוא". כמה מימרות מקבלות משמעות מיוחדת על פי המסר של סוגייתנו. "בספר זכרון להגרי"ל גרויבארט (ע' 223) כתב לבאר מה שאומרים בברהמ"ז: "וכל טוב ומכל טוב לעולם אל יחסרנו". דלכאורה קשה הכפל: "כל טוב ומכל טוב". וי"ל ע"פ הגמרא כאן... שע"י טובת עולם הזה, מגרעים משכר עולם הבא, ועל זה מתפללים, שיהיה לנו בעוה"ז "כל טוב", ומ"מ בשביל זה "ומכל טוב לעולם" לעולם האמתי, לעוה"ב, **אל יחסרנו**. וכיוצ"ב מובא בספרים בשם בעל ההפלאה[[16]](#footnote-16)".

" כתב המהרש"א במסכת ברכות [ח א, ד"ה גדול הנהנה], שזהו מה שאמרו חז"ל "גדול הנהנה מיגיע כפיו - יותר מירא שמים". דהיינו, גדול הנהנה מיגיע כפיו בעולם הזה, שאינו מחסר בזה חלקו בעולם הבא, ולכן נאמר בו "וטוב לך", יותר מירא שמים, שרוצה ליהנות משכר מעשיו הטובים בעולם הזה, ובזה **מחסר חלקו** בעולם הבא, ולכן לא נאמר בו "וטוב לך[[17]](#footnote-17)".

1. **החומץ שדלק**

בעניין החומץ שדלק הבן איש חי מעלה כאן כמה שאלות:

1. למה התעצבה, הרי יש להניח שמיד ראתה שהנר דולק[[18]](#footnote-18).
2. למה יש לתלות את הנס באמירה 'מי שאמר לשמן וידלוק'?
3. למה היה נחוץ שידלוק עד מוצאי שבת[[19]](#footnote-19)?
4. הרי היו מלומדים בניסים, כפי שראינו שאשתו הלכה ליטול מרדה בבטחון שתהיינה חלות בתנור.

הרי לימדנו רבי ינאי: "לעולם אל יעמוד אדם במקום סכנה לומר שעושין לו נס - שמא אין עושין לו נס. ואם עושין לו נס - מנכין לו מזכיותיו. אמר רבי חנין: מאי קראה - קטנתי מכל החסדים ומכל האמת[[20]](#footnote-20)". לפיכך הוא מבאר:

"שם הוי"ה ברוך הוא פועל למעלה מן הטבע, ומצדו אין הפרש בין דבר טבעי לשאינו טבעי.. ובזה תבין הטעם שיש כמה צדיקים שנעשה להם נסים תמיד שהם הפך הטבע..דאותם צדיקים הקב"ה יתנהג איתם בשם הוי"ה, ש..הכול חשיב כדבר ההווה... מנכין מזכויותיו הוא לאדם ש..הנהגתו ע"י אותיות שם אלוקים.. ולכן.. הייתה עצבה, כי היא ראתה שכבר נעשה הנס.. אמרה: מי יודע כמה זכויות ינכו לי.. ואמר לה אביה.. לגבי דידן[[21]](#footnote-21) מי שאמר לשמן וידלוק יאמר לחומץ.. הכול שווה[[22]](#footnote-22)". לכן גם דלק הנר עד מוצאי שבת, להורות שאין הגבלה בנס ואין ניכוי זכויות.

בדומה לכך כתב בנפש החיים:

"ובאמת הוא ענין גדול וסגולה נפלאה להסר ולבטל מעליו כל דינין ורצונות אחרים שלא יוכלו לשלוט בו ולא יעשו שום רושם כלל. **כשהאדם קובע בלבו לאמר הלא ה' הוא האלקים האמתי** ואין עוד מלבדו יתברך שום כח בעולם.. ומשעבד ומדבק טוהר מחשבתו רק לאדון יחיד ב"ה... ממילא יתבטלו מעליו כל הכחות והרצונות שבעולם שלא יוכלו לפעול לו שום דבר כלל.. וגם יגזור אומר ויקם לו לפעול ענינים ונסים נפלאים היפוך סדור כחות הטבעים. כיון שמשעבד ומדב' טוהר אמונת לבבו.. רק לו יתב' לבד ואצלו יתב' הכל שוה כל רגע. לפעול בסידור הטבע שקבע או היפוך סידור הטבע. **כמו שמצינו בר' חנינא בן דוסא** שהיה גוזר אומר ופועל כפי רצונו כל עת היפוך סידור הטבע כאמרו מי שאמר לשמן וידליק יאמר לחומץ וידליק ר"ל הלא אצלו יתב' שוה זה כמו זה כנ"ל. וכן הספיק הבורא ב"ה בידו. וכהנה רבות אתו כמובא בש"ס מנפלאות עניניו[[23]](#footnote-23)". דברים אלו מתאימים למעשה הבא: "מעשה במקום אחד שהיה ערוד והיה מזיק את הבריות, באו והודיעו לו לרבי חנינא בן דוסא. אמר להם: הראו לי את חורו! הראוהו את חורו, נתן עקבו על פי החור, יצא ונשכו ומת אותו ערוד. נטלו על כתפו והביאו לבית המדרש. אמר להם: ראו בני, אין ערוד ממית אלא החטא ממית. באותה שעה אמרו: אוי לו לאדם שפגע בו ערוד ואוי לו לערוד שפגע בו רבי חנינא בן דוסא[[24]](#footnote-24)". אדם רגיל שיתן 'עקבו על פי החור', יבצע עבירה.

עם זאת, נדמה שגם בזה ישנן מדרגות. לא דלק החומץ אלא בגלל שכבר טעתה הבת, ולא נתן רבי חנינא בן דוסא עקבו על החור, אלא בגלל שהערוד היה מזיק את הבריות. הפעם היחידה שהוא לכאורה יזם נס, הייתה בקשת רגל הזהב. גם זאת, רק לאחר יוזמת אשתו, ואכן הוא התחרט על הבקשה. נראה שמדרגה שונה היא במצב בו רשאי האדם ליזום נס לכתחילה. ברשימה זו ניתן אולי לכלול את משה רבינו, שמואל[[25]](#footnote-25), אליהו[[26]](#footnote-26), רבי פנחס בן יאיר[[27]](#footnote-27), ורבי מאיר[[28]](#footnote-28) **בעל הנס.**

1. **העיזים והדובים**

מעשה זה איננו מרוחק לגמרי מן הטבע[[29]](#footnote-29). מכל מקום, העיזים, שהגיעו מתוך זהירותו של רבי חנינא בן דוסא בממון אחרים, הואשמו בנזק. הוכיח רבי חנינא שאצלו, אפילו קרן, אחת מאבות נזיקין, מסייעת למנוע נזק מדובים[[30]](#footnote-30). שמא ואולי ניתן להציע, שיש כאן רמז לנצחון היוונים על הפרסים:

"גלות יון..שהיתה אומרת להם, כתבו על **קרן** השור שאין לכם חלק באלהי ישראל[[31]](#footnote-31)".

"וארו חיוא אחרי תנינא דמיה לדוב - תני רב יוסף: אלו פרסיים, שאוכלין ושותין כדוב, ומסורבלין כדוב, ומגדלין שער כדוב, ואין להם מנוחה כדוב[[32]](#footnote-32)". לדעת הרב הוכמן עזים מייצגות תלמידי חכמים הנתמכים מן הציבור, ועל כך ניטש הויכוח[[33]](#footnote-33).

"תקשי, איך קנה עזים בדמיהן והלא אין מגדלין בהמה דקה בארץ ישראל? ויותר נכון דברי התוספות שכתוב בע"י, דעזים גופייהו **מציאה הוו** והיה הוא שומר אבידה[[34]](#footnote-34)". ומהר"ל תירץ:

" דר"ח גדל להני עיזי במדבר או ביער דשרי וכדתנן בפרק ז' דבבא קמא אין מגדלין בהמה דקה בארץ ישראל, אבל מגדלין בסוריא ובמדברות של ארץ ישראל. ובגמרא תניא: אבל מגדלין בחורשין פירוש ביערות שבארץ ישראל[[35]](#footnote-35)

1. **הנאה והשענות על מעשה ניסים**

לכאורה אסור להנות ממעשה ניסים, כפי ששנינו לא מכבר: "מהא לא תיזבנון, דמעשה נסים הוא[[36]](#footnote-36)"

לפיכך יש לבחון את ההנאה מן הניסים במעשים שראינו.

**החלה** "מצינו במעשה של האשה הצרפית, ובאשת עובדיה, שהיה צריך שיהיה להן דבר מה כדי שתחול עליו הברכה. וכתב, שמשום כך היה מותר להם ליהנות מאותו מעשה ניסים, היות והיה להם דבר מה להתחיל ממנו את הנס. עיין שם. אמנם באמת במעשה זה, לא מצינו שאכן נהנו רבי חנינא ואשתו ממעשה הנס, ואולי **באמת לא אכלו** מאותה פת[[37]](#footnote-37)".

**הנר** יש לבאר כיצד יצאו ידי חובה בנר שדלק בנס. אפשרות אחת היא פשוט להניח שאשתו של רבי חנינא בן דוסא הדליקה גם היא. לכן אין הנאה מנס. דרך אחרת היא להתבונן על מטרת הנר בכל מצווה:

"מבואר בשו"ע (סי' רסג ס"ט) דמי שהדליק בביתו ואכל בחצר ועד שנכנס לביתו כבו הנרות הוי ברכה לבטלה, א"כ כ"ש כשהדליקה בחומץ שאינו ראוי להדלקה אלא דלק מחמת נס דודאי אינו כשר ואין לברך ע"ז. והא דאמר רחב"ד שלא תצטער, היה רק על זה שלא תצטער שמא יכבה הנר, אבל לא בגלל ברכה... אבל בפירוש האשל על מגילת תענית (דף ס ע"ב) כתב דודאי יצתה בזה מצות נר שבת והברכה לא הי' ברכה לבטלה, דאם לא כן מה קאמר לה רחב"ד שלא תצטער, הלא עדיין יש לה להצטער על אי קיום מצות נר שבת וברכה לבטלה, אלא ודאי שיש להוכיח מדברי הגמרא כאן שיכולים לקיים מצות נר שבת בכל אש שהוא, והטעם כי מצות נר שבת הוא **משום שלום בית**, ושלום בית איכא בכל אש שהוא, ועיין עוד בח"ב (או"ח סי' יז אות יב)[[38]](#footnote-38)". אך לגבי מוצאי שבת יתכן שלא יצאו, ולפיכך **נטלו** ממנו אור להבדלה[[39]](#footnote-39). היעב"ץ, הסבור שכל נס שחל על טבע מותר בהנאה[[40]](#footnote-40), מסביר ש**השכנים** הוצרכו להדליק מהם אש.

**הקורות של השכנה** המהר"ל מציע בפשטות שאיסור הנאה מנס, הוא רק "למי שנעשה הנס בשבילו אינו מן הראוי שיהנה ממעשה הנס.. אבל ההיא דכשורי לא נעשה הנס בשביל איכי אלא בשביל ר"ח- שפיר דמי לאיכי ליהנות ממנו[[41]](#footnote-41)".

"לא היה כאן הנאה לאותה אישה, כי היה אפשר לה למכור אותם כשורי ולקנות כשורי אחרים... אך האישה היה קשה לה הדבר, שתצטרך למכור את אלו ולקנות אחרים, והיה מתעכב הבניין שלה.. לכן אין זו חשיבא מעשה ניסים..

אין לתמוה איך בעבור צורך קל כזה יתפלל לעשות נס בשינוי הטבע, דאפשר ראה צורך גדול.. בשביל קידוש ה'.. דאפשר הבנאין היו נכרים.. והיא לפי תומה בטחה בצדקת רבי חנינא..ואמרה להם: ..יש לי צדיק אחד בשכונה, שהוא יגזור שיתארכו אלו הכשורי.. והפועלים.. צחקו ולעגו על דבריה וגם על כללות היהודים... ולכך רצה לקים דבריה לעשות **קידוש השם** לעיני הנכרים שידעו שיש אלוקים בישראל[[42]](#footnote-42)". מה עוד שמדובר בהנאה חיצונית, ובמעמיד של התקרה בלבד[[43]](#footnote-43).

1. מכאן שאף המתפלל על אדם בפניו, צריך להזכיר את שמו (בן יהוידע). [↑](#footnote-ref-1)
2. של"ה פרשת וישב מקץ ויגש תורה אור. [↑](#footnote-ref-2)
3. חברותא - הערות ברכות דף יז עמוד ב הערה 31. [↑](#footnote-ref-3)
4. בן יהוידע. [↑](#footnote-ref-4)
5. חברותא - הערות תענית דף כד עמוד ב הערה 1450. [↑](#footnote-ref-5)
6. מסכת ברכות דף סא עמוד ב [↑](#footnote-ref-6)
7. עין איה ברכות פרק תשיעי אות רכה. אמנם הוא מבאר, שהאידיאל הנחשק הוא לשלב חומר ורוח בסופו של דבר. [↑](#footnote-ref-7)
8. שפת אמת. [↑](#footnote-ref-8)
9. מהרש"א . [↑](#footnote-ref-9)
10. בן יהוידע. [↑](#footnote-ref-10)
11. תפארת שלמה, מובא בביאורי החסידות לש"ס, יש"י חסידה, עמוד רסו. [↑](#footnote-ref-11)
12. מהרש"א. [↑](#footnote-ref-12)
13. קרן אורה . [↑](#footnote-ref-13)
14. חברותא הערה 1454. [↑](#footnote-ref-14)
15. חברותא הערה 1455. [↑](#footnote-ref-15)
16. דף על הדף [↑](#footnote-ref-16)
17. חברותא – הערה 1453. [↑](#footnote-ref-17)
18. "בפשטות אפשר לומר, שסברה שהנר דולק בשמן שהיה ספוג עדיין בפתילה. אבל ודאי שעוד מעט יכבה, כשיכלה ממנה השמן" (חברותא הערה 1457). [↑](#footnote-ref-18)
19. מהרש"א כתב בפשטות שהנר דלק עד מוצאי שבת "לפרסם הנס לרבים". [↑](#footnote-ref-19)
20. מסכת שבת דף לב עמוד א. [↑](#footnote-ref-20)
21. הוא ששנינו:

מעשה ברבי חנינא בן דוסא שהלך ללמוד תורה אצל רבי יוחנן בן זכאי, וחלה בנו של רבי יוחנן בן זכאי. אמר לו: חנינא בני, בקש עליו רחמים ויחיה. הניח ראשו בין ברכיו ובקש עליו רחמים - וחיה. אמר רבי יוחנן בן זכאי: אלמלי הטיח בן זכאי את ראשו בין ברכיו כל היום כולו - לא היו משגיחים עליו. אמרה לו אשתו: וכי חנינא גדול ממך? אמר לה: לאו, אלא הוא דומה כעבד לפני המלך, ואני דומה כשר לפני המלך. (מסכת ברכות דף לד עמוד ב). [↑](#footnote-ref-21)
22. בן יהוידע. [↑](#footnote-ref-22)
23. נפש החיים שער ג פרק יב. [↑](#footnote-ref-23)
24. מסכת ברכות דף לג עמוד א. [↑](#footnote-ref-24)
25. (יז) הֲל֤וֹא קְצִיר־חִטִּים֙ הַיּ֔וֹם אֶקְרָא֙ אֶל־ה' וְיִתֵּ֥ן קֹל֖וֹת וּמָטָ֑ר.. (שמואל א פרק יב). [↑](#footnote-ref-25)
26. (א) וַיֹּאמֶר֩ אֵלִיָּ֨הוּ הַתִּשְׁבִּ֜י מִתֹּשָׁבֵ֣י גִלְעָד֘ אֶל־אַחְאָב֒ חַי־ה' אֱלֹהֵ֤י יִשְׂרָאֵל֙ אֲשֶׁ֣ר עָמַ֣דְתִּי לְפָנָ֔יו אִם־יִהְיֶ֛ה הַשָּׁנִ֥ים הָאֵ֖לֶּה טַ֣ל וּמָטָ֑ר כִּ֖י אִם־לְפִ֥י דְבָרִֽי (מלכים א פרק יז, א). [↑](#footnote-ref-26)
27. "פגע ביה בגינאי נהרא, אמר ליה: גינאי, חלוק לי מימך ואעבור בך" (מסכת חולין דף ז עמוד א). [↑](#footnote-ref-27)
28. "הוו הנהו כלבי דהוו קא אכלי אינשי, שקל קלא שדא בהו, הוו קאתו למיכליה, אמר: אלהא דמאיר ענני! שבקוה" (מסכת עבודה זרה דף יח עמוד ב). [↑](#footnote-ref-28)
29. <https://www.ynet.co.il/environment-science/article/hy0kwi3qt> [↑](#footnote-ref-29)
30. הרב אורי גמסון בשם פני מנחם מגור <https://www.daf-yomi.com/DYItemDetails.aspx?itemId=58689> [↑](#footnote-ref-30)
31. בראשית רבה פרשת בראשית פרשה ב. [↑](#footnote-ref-31)
32. מסכת קידושין דף עב עמוד א [↑](#footnote-ref-32)
33. <https://www.yeshiva.org.il/midrash/5345> [↑](#footnote-ref-33)
34. מהרש"א . [↑](#footnote-ref-34)
35. גבורת ארי . [↑](#footnote-ref-35)
36. דף כד עמוד ב. כך מוכיח בסוגייתנו בגבורת ארי. [↑](#footnote-ref-36)
37. חברותא הערה 1451. [↑](#footnote-ref-37)
38. דף על הדף . [↑](#footnote-ref-38)
39. על פי רש"י. כן הוא גם בבן יהוידע. [↑](#footnote-ref-39)
40. לעיל הערה 37. [↑](#footnote-ref-40)
41. גבורת ארי . [↑](#footnote-ref-41)
42. בניהו. [↑](#footnote-ref-42)
43. בן יהוידע. [↑](#footnote-ref-43)